T. Ötlet Budapest!

**Javaslom, hogy a Rákos-patak budapesti szakaszán duzzasztók építésével, fenék mélyítéssel alakítsunk ki tavakat.**

A patak zuglói szakaszának mentén több helyen elég nagy beépítetlen területek vannak, ahol kialakítható lenne nagyobb vízfelület. Budapest lakott területén belül, nagyon kevés vízfelület van. A Rákos-patak vízhozama elegendő ahhoz, hogy a tavak átöblítését megfelelően ellássa.

Ötletem, - a pénzügyi korlátok miatt, - egy tó megvalósítására vonatkozik. Konkrét helyet nem jelölnék meg az első tó megvalósítására, de a már kialakult lakó övezetek közelében lenne célszerű megépíteni. Tudom, hogy tervezési és hatástanulmányok elkészítését igényli a megvalósítás előkészítése.

Minden bizonnyal, a megvalósítás nem fér bele egy naptári évbe. Amennyiben támogatást kap az ötletem, a megvalósítást és a támogatási keretet kettő vagy több évre is be lehetne osztani.

Az általam alkalmasnak talált patak menti területek nem tartoznak építési övezetbe. Zöld területi színvonaluk szerény kategóriába sorolható.